ตอนแรกตรวจว่าตั้งครรภ์โดยแผ่นทดสอบการตั้งครรภ์ พออีกสัก1 วัน มีอาการ ปวดท้องน้อย ปวดท้องด้านขวา ปวดหลัง มีเลือดออกพอไปหาแล้วฝากท้อง ซาวผ่านหน้ากับทางช่องคลอดไม่พบถุงตั้งครรภ์ พอมาอีก2วัน มีเลือดออกแล้วมีเหมือนถุงตั้งครรภ์หลุดออกมา แล้ววันถัดมา มีเหมือนเศษเนื้อหลุดมาด้วย แต่ตอนนี้มีไม่มีเลือดออกแล้ว อาการปวดท้องก็หายไปเลย แบบนี้คือแท้งสมบูรณ์ไหมคะ แล้วอีกกี่วันถึงจะตรวจได้จากแผ่นทดสอบว่าเราไม่ตั้งครรภ์แล้วคะ
สวัสดีค่ะ อาการแท้งสมบูรณ์คืออาการที่ตัวอ่อน เยื่อบุตัวอ่อนหลุดออกมาจากมดลูกโดยสมบูรณ์ไม่มีการค้างอยู่ในมดลูก วินิจฉัยจากอาการที่เลือดหยุดไหลสนิท ตรวจภายในพบปากมดลูกปิด อัลตราซาวน์หน้าท้องไม่พบตัวอ่อนหรือเนื้อเยื่อค้างอยู่ในมดลูก ถ้าแท้งครบคือไม่มีความจำเป็นต้องขูดมดลูกค่ะการวินิจฉัยภาวะแท้งครบต้องทำโดยสูตินรีแพทย์ค่ะ ฟังจากประวัติอย่างเดียวอาจจะยังยืนยันไม่ได้ ต้องมีการตรวจภายในและอัลตราซาวน์ร่วมด้วยการตรวจการตั้งครรภ์หลังจากแท้งสมบูรณ์ไปประมาณ 1-2 อาทิตย์ น่าจะให้ผลเป็นลบแล้วแนะนำว่าถ้ายังมีเลือดไหลออกมาไม่หยุด หรือไม่สบายใจว่าแท้งครบไปหรือยัง ควรไปยืนยันกับบแพทย์ที่รพ.อีกครั้งค่ะหลังแท้ง ประจำเดือนจะกลับมาเป็นปกติในประมาณ 1-2 เดือน ส่วนใหญ่จะแนะนำคุมกำเนิดหลังแท้ง 1 เดือนเพื่อให้ร่างกายได้ฟื้นตัวก่อนจะตั้งครรภ์ครั้งใหม่